Minn xahrejn ilu 'l hawn, kemm ilha li saret l-elezzjoni ġenerali, l-Italja għadha ma bla Gvern Xahrejn wara l-elezzjoni ġenerali, l-Italja jista’ jkollha Gvern ġdid fil-jiem li ġejjin wara li taħdidiet bejn il-Lega u ċ-Cinque Stelle jidher li ħallew xi riżultati. Wara l-laqgħa tal-bieraħ, kelliema għaż-żewġ mexxejja qalu l-Italja jista’ jkollha Gvern sal-ġimgħa d-dieħla. L-indikazzjonijiet huma li la Matteo Salvini, l-mexxej tal-Lega u lanqas Luigi di Maio, il-mexxej taċ-Cinque Stella mhuma se jkunu Prim Ministru. Il-partiti qablu li jagħżlu persuna oħra biex tkun il-Prim Ministru l-ġdid tal-Italja. Meta wieħed iħares lejn dak li wiegħdu ż-żewġ mexxejja, l-indikazzjonijiet huma li l-programm tal-Gvern il-ġdid se jkun qed jinkludi miżuri aktar iebsa fuq l- L-immigrazzjoni, l-introduzzjoni ta’ flat tax u anke dħul minimu għal kulħadd. Fl-elezzjoni ta’ Marzu li għadda, iċ-Cinque Stella ġab l-akbar ammont ta’ voti għalkemm ma kellux biżżejjed siġġijiet biex jiggverna. Il-Lega kien l-aktar partit, mill-koalizzjoni taċ-Ċentru Xellug li ġab voti. Din il-koalizzjoni kienet immexxija mill-eks Prim Ministru Silvio Berlusconi u bejn  tliet partiti ġabet aktar voti mill-partit Cinque Stelle waħdu. Minkejja dan , l-ebda partit minn din il-koalizzjoni ma rnexxielu jġib aktar voti miċ-Cinque Stella li tellaq waħdu. Iż-żewġ partiti, bil-proposti tagħhom mistennija jwettqu bidla radikali fil-politika Taljana. F’każ li jibqa’ ma jkun hemm l-ebda ftehim, it-Taljani jistgħu jerġgħu jivvutaw fit- 8 ta’ Lulju li ġej.